Messier 99

De Messier 99 (och NGC 4254 genannt) ass eng +9,7 mag hell Spiralgalaxie mat enger Flächenausdeenung vu 5,4' × 4,7' am Stärebild Coma Berenices.

Den M99 gouf de 15. Mäerz 1781 zesumme mat den Nopeschspiralgalaxien M98 an M100 vum Pierre Méchain entdeckt. Si war no der Whirlpool-Galaxie M51 déi zweet Galaxie, bei där eng Spiralstruktur entdeckt gouf, an zwar vum Lord Rosse am Joer 1846. Säi Kommentar zu senger Entdeckung:(Iwwersetzung aus dem Engleschen no ):

„Spirale mat engem helle Stär driwwer; En dënnen Deel vum Niwwel geet iwwer dëse Stär eraus. Haaptspiral läit ënnen an dréint no riets.“

Den M99 ass eng Galaxie vum Hubble-Typ Sc, déi mer bal frontal gesinn. Korjéis un der Gestalt vun der Galaxie ass awer hire verrutschte Kär, deen um Bild däitlech nërdlech vum Zentrum läit. D'Galaxie läit um nërdleche Rand vum Virgo-Galaxiëkoup an der Géigend vun der Spiralgalaxie M98. Et gëtt ugeholl, datt de verrutschte Kär an déi béid Galaxien déi no beiennee leien, keen Zoufall sinn, mä datt se sech bei engem Laanschtfluch an der Vergaangenheet géigesäiteg gehënnert hunn. Dës Spekulatioun gëtt zousätzlech duerch d'Tatsaach vergréissert, datt béid Galaxien entgéintgesat an zugläich héich Pekuliarvitessen hunn.

 VirgoHI21 
Ënnersich vun engem Team vum Pierre-Alain Duc am Joer 2007 hunn erginn, datt d'Galaxie M98 (NGC 4192) net nëmme fir d'Deformatioun vum M99 verantwortlech ass, mä och fir déi als Prototyp vun Donkele Galaxië gefouert Struktur VirgoHI21 . No den Ënnersich war den M98 viru 750 Millioune Joer mat enger Relativvitess vun 1.125 km/s no laanscht den M99 geflunn, an huet deem dobäi vill Waasserstoff entzunn, deen elo seng d'Struktur bilt.

 Kuckt och 

 Donkel Galaxie

 Um Spaweck 

 M99 bei SEDS
 Tidal Debris posing as Dark Galaxies
 A multi-beam HI survey of the Virgo Cluster - two isolated Hi clouds ?
 Éischt donkel Galaxie fonnt ?
 SEDS

Kategorie:Spiralgalaxien am Messier-Katalog
Kategorie:Messier
Kategorie:Stärebild Coma Berenices
Kategorie:Astronomesch Objeten, déi 1781 entdeckt goufen
Kategorie:Entdeckunge vum Pierre Méchain